laion/Wikipedia-Exotic huggingface dataset:
কাঠের ছাই

কাঠের ছাই হলো কাঠ পোড়ানোর পর অবশিষ্ট গুঁড়ো, ঘরে ফায়ারপ্লেস, মাটির চুলা বা শক্তি-উৎপাদক কারখানায় তা দেখা যায়। মালিরা বাগানে পটাশের উৎস হিসেবে ছাই ব্যবহার করে। কাঠের ছাই জৈব সার রূপে মাটির পুষ্টি উপাদান বৃদ্ধি করতে ব্যবহার করা যায়। এক্ষেত্রে ছাই পটাশিয়াম ও ক্যালসিয়াম কার্বনেটের উৎস হিসেবে কাজ করে। দ্বিতীয় যৌগটি মাটির অম্লত্ব প্রশমনে ক্ষারক রূপে কাজ করে থাকে। কাঠের ছাইকে জৈব জলচাষ দ্রবণে পরিষ্কারক হিসেবে ব্যবহার্য যা ক্যালসিয়াম, পটাশিয়াম, ম্যাগনেসিয়াম ও ফসফরাস-সমৃদ্ধ অজৈব যৌগসমূহকে প্রতিস্থাপিত করে। ছাই সাধারণত বর্জ্যভূমিতে ফেলা হয়, কিন্তু কাজটায় বেশ খরচ হওয়ায় এর বদলে প্রকৃতিবান্ধব বিকল্প, যেমন কৃষি ও বনায়নে জৈবসার হিসেবে ব্যবহার করা জনপ্রিয় হয়ে উঠছে। কাঠের ছাইয়ে প্রচুর পরিমাণ চার থাকার কারণে একে গন্ধ-নিয়ন্ত্রণকারী রূপে ব্যবহার করা যায়, বিশেষত জৈবসার তৈরির প্রক্রিয়ায়। সিরামিক গ্লেজে কাঠের ছাই ব্যবহারের ইতিহাস অনেক দীর্ঘ, বিশেষত চীনা, জাপানি, কোরীয় ঐতিহ্যে, যদিও এখন অন্যান্য মৃৎশিল্পীরাও তা ব্যবহার করে। এটা ফ্লাক্স হিসেবে কাজ করে, গ্লেজের গলনাঙ্ক কমায়। কাঠের ছাই থেকে সরাসরি পটাশিয়াম হাইড্রোক্সাইড বানানো যায় এবং একে বলে কস্টিক পটাশ বা লাই। এই বৈশিষ্ট্যের কারণে পুরনোকাল হতেই কাঠের ছাই দিয়ে সাবান তৈরির চল রয়েছে। গ্রামবাংলায় বাসনকোসন ধুতে সরাসরি ছাই ব্যবহার করা হয়। ectomycorrhizal ছত্রাক Suillus granulatus এবং Paxillus involutus কাঠের ছাই থেকে উপাদান সংশ্লেষণ করতে পারে। Ash burner তলানি ছাই চারকোল Fly ash পটাশ উদ্ধৃতি ত্রুটি: <ref> ট্যাগ বৈধ নয়; purdue নামের সূত্রটির জন্য কোন লেখা প্রদান করা হয়নি Sholto Douglas, James (১৯৮৫)। Advanced guide to hydroponics: (soiless cultivation)। London: Pelham Books। পৃষ্ঠা 345–351। আইএসবিএন 9780720715712।  Demeyer A, Voundi Nkana JC, Verloo MG (২০০১)। "Characteristics of wood ash and influence on soil properties and nutrient uptake: an overview"। Bioresource Technology। 77 (3): 287–95। ডিওআই:10.1016/S0960-8524(00)00043-2। পিএমআইডি 11272014।  Rosenfeld, P. & Henry, C. (২০০১)। "Activated Carbon and Wood Ash Sorption of Wastewater, Compost and Biosolids Odorants"। Water Environment Research। 7 (4): 388–393।  Rogers, Phil (২০০৩)। Ash Glazes (2nd সংস্করণ)। London: A&C Black। আইএসবিএন 0-7136-57820।  "Making lye from wood ash"। Journey to Forever। ১৪ মে ২০০৯। সংগ্রহের তারিখ ২০০৮-১০-০১।  Geoffrey Michael Gadd (মার্চ ২০১০)। "Metals, minerals and microbes: geomicrobiology and bioremediation"। Microbiology। পৃষ্ঠা 609–643। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।  টেমপ্লেট:Firelighting
ধোসা

ধোসা হচ্ছে ভারতীয় উপমহাদেশের একটি রুটিজাতীয় খাবার যা আটার গোলা বা খামি থেকে তৈরী করা হয়। এর প্রধান উপাদান চাল এবং কলাইয়ের ডাল। ধোসা দক্ষিণ ভারতীয়দের খাদ্যাভ্যাসে গুরুত্বপূর্ণ স্থান দখল করে আছে। এটা বাংলাদেশ, ভারত, পাকিস্তান সহ ভারতীয় উপমহাদেশে জনপ্রিয়। প্রথাগতভাবে গরম সাম্বার, আলু তরকারি, পনির বা চাটনির সঙ্গে ধোসা পরিবেশন করা হয়। বাংলাদেশের কিছু অঞ্চলে এটা চাপটি, চাপড়া পিঠা, চটা পিঠা নামে পরিচিত। সস্তা দোসায় উচ্চমাত্রায় শর্করা থাকে। কোন চিনি বা সম্পৃক্ত চর্বি থাকেনা। যেহেতু এর প্রধান উপাদান চাল এবং কলাইয়ের ডাল তাই এতে প্রচুর পরিমানে প্রোটিন থাকে। গাঁজন প্রক্রিয়া ভিটামিন বি এবং সি'র পরিমাণ বাড়িয়ে দেয়। প্রকারভেদে দোসা তৈরির একধিক পদ্ধতি আছে। এখানে সাধারণ একটি পদ্ধতি বর্ণনা করা হলো। চাল, ডাল ও মেথি ভালো করে ধুয়ে ৩-৪ ঘণ্টা জলে ভিজিয়ে রাখতে হবে। চিড়া ধুয়ে পানিতে ভিজিয়ে রাখতে হবে। চাল, ডাল, মেথি ও চিরা মিক্সারে মিহি করে বেটে নিতে হবে। মিশ্রণটিতে সামান্য লবণ , চিনি, বেকিং সোডা মিশিয়ে নিতে হবে। চুলায় তাওয়া বসিয়ে তাতে তেল দিয়ে ব্রাশ করে নিতে হবে। মিশ্রণ গোলা চামচে নিয়ে তাওয়ার উপর গোল করে বিছিয়ে দিতে হবে রুটির আকারে। দোসার একদিক ভাজা হয়ে এলে উলটে দিতে হবে। দোসার দুদিক ভাজা হয়ে গেলে একইভাবে বাকি দোসাগুলোও বানিয়ে নিতে হবে। সহজে তৈরি খাবার হিসেবে দোসার সাথে বিভিন্ন সবজি এবং সস দিয়ে খাওয়া হয়। অঞ্চল ও ব্যক্তিভেদে দোসাতে ব্যবহৃত সবজি তরকারির ধরন আলাদা হয়। সাধারণত সাম্বার, ভেজা চাটনি, শুকনা চাটনি, ভারতীয় আচার ইত্যাদি দিয়ে দোসা পরিবেশন করা হয়। Srilakshmi, B. (২০০৬) [2002]। Nutrition Science (Revised 2nd সংস্করণ)। New Age International (formerly Wiley Eastern Ltd.)। পৃষ্ঠা 403। আইএসবিএন 978-81-224-1633-6। সংগ্রহের তারিখ ২০১১-০৫-২২।  Nutrition and Dietetics - Higher Secondary - First Year (পিডিএফ)। Directorate of School Education, Government of Tamil Nadu। ২০০৪। পৃষ্ঠা 31। ২০১২-০৩-২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-০৮-৩০।
বিশ্ব ডিজিটাল গ্রন্থাগার

বিশ্ব ডিজিটাল গ্রন্থাগার (ডব্লউডিএল) একটি আন্তর্জাতিক ডিজিটাল গ্রন্থাগার যা ইউনেস্কো এবং মার্কিন যুক্তরাষ্ট্রের লাইব্রেরি অব কংগ্রেস দ্বারা পরিচালিত হয়। ডাব্লুডিএল তার মিশন হচ্ছে আন্তর্জাতিক এবং আন্তঃসাংস্কৃতিক বোঝার উন্নয়ন, ইন্টারনেটে বিভিন্ন সাংস্কৃতিক ভলিউম এবং বিষয়বস্তুর প্রসারিত করা, শিক্ষাবিদ, পণ্ডিত ও সাধারণ শ্রোতাদের জন্য সাহায্যের উপায় বের করা, এবং অংশীদার প্রতিষ্ঠানগুলির মধ্যে এবং দেশসমূহের মধ্যে ডিজিটাল বিভেদ সঙ্কুচিত করার ক্ষমতা বৃদ্ধি করা। এটি ইন্টারনেটে নন-ইংরেজি ও নন-পশ্চিমা পরিমাণ প্রসারিত করার লক্ষ্য, এবং পণ্ডিত গবেষণায় অবদান রাখে। গ্রন্থাগার বিশ্বজুড়ে সংস্কৃতির থেকে গুরুত্বপূর্ণ প্রাথমিক উপকরণ, পাণ্ডুলিপি, মানচিত্র, বিরল বই, বাদ্যযন্ত্র স্কোর, রেকর্ডিং, চলচ্চিত্র, প্রিন্ট, ফটোগ্রাফ, স্থাপত্য আঁকা, এবং অন্যান্য গুরুত্বপূর্ণ সাংস্কৃতিক সামগ্রীসহ বিনামূল্যে এবং বহুভাষী ফরম্যাটে ইন্টারনেটে উপলব্ধ করতে ইচ্ছুক। ডাব্লুডিএল ১,২৩৬টি আইটেম দিয়ে খোলা হয়েছে। ২০১৭ সালের মাঝামাঝি দিকে, এটি প্রায় ২০০০টি দেশের ১৬,০০০ টিরও বেশি আইটেম তালিকাভূক্ত করে, যা ৮,০০০ খ্রিষ্টপূর্বাব্দে ফিরে আসে। "About the World Digital Library: Mission"। সংগ্রহের তারিখ এপ্রিল ২১, ২০০৯।  "UNESCO and Library of Congress sign agreement for World Digital Library: UNESCO-CI"। portal.unesco.org। সংগ্রহের তারিখ এপ্রিল ২১, ২০০৯।  "UN puts global treasures online"। BBC News। এপ্রিল ২১, ২০০৯। সংগ্রহের তারিখ এপ্রিল ২১, ২০০৯।  Flood, Alison (এপ্রিল ৮, ২০০৯)। "Free-access World Digital Library set to launch"। The Guardian। London। সংগ্রহের তারিখ এপ্রিল ২১, ২০০৯।  Cody, Edward (এপ্রিল ২১, ২০০৯)। "U.N. Launches Library Of World's Knowledge"। Washington Post। সংগ্রহের তারিখ এপ্রিল ২১, ২০০৯।  উইকিমিডিয়া কমন্সে বিশ্ব ডিজিটাল গ্রন্থাগার সংক্রান্ত মিডিয়া রয়েছে। বিশ্ব ডিজিটাল গ্রন্থাগার
কোড ডিভিশন মাল্টিপ্‌ল অ্যাক্‌সেস

কোড ডিভিশন মাল্টিপল অ্যাক্সেস (সিডিএমএ) মাল্টিপ্লেক্সিং করার এক ধরনের পদ্ধতি। এটি তারহীন যোগাযোগ ব্যবস্থা। এই ব্যবস্থায় একই ফ্রীকয়েন্সি তে বহুজন কথা বলার সুযোগ পায়, কেবলমাত্র ব্যবহারকারী ভেদে সকলের কথাকে বিশেষ ভাবে সাংকেতিক ভাবে প্রতিটি ফ্রীকয়েন্সিতে বিভক্ত করা হয়।
ফ্র্যাঙ্ক লুথার মট

ফ্র্যাঙ্ক লুথার মট (৪ এপ্রিল, ১৮৮৬ - ২৩ অক্টোবর, ১৯৬৪) হলেন একজন মার্কিন ইতিহাসবেত্তা এবং সাংবাদিক। আ হিস্ট্রি অব আমেরিকান ম্যাগাজিন্‌স বইয়ের ১ম ও ২য় খণ্ডের জন্য তিনি ১৯৩৯ সালে ইতিহাসে পুলিৎজার পুরস্কার লাভ করেন। মট ১৮৮৬ সালের ৪ এপ্রিল আইওয়ার রোজ হিলে জন্মগ্রহণ করেন। তার পিতা ডেভিড চার্লস মট ছিলেন "হোয়াট চিয়ার, আইওয়া প্যাট্রিয়ট" সাপ্তাহিকীর প্রকাশক এবং তার মাতা ম্যারি ই. টিপটন সম্পাদনা, ইন্টারপ্রিটেশন অব জার্নালিজম: আ বুক অব রিডিং, (রাফ ডি. কেসির সাথে যৌথভাবে, ১৯৩৭) আ হিস্ট্রি অব আমেরিকান ম্যাগাজিন্‌স, ১৭৪১-১৮৫০; আ হিস্ট্রি অব আমেরিকান ম্যাগাজিন্‌স, ১৮৫০-১৮৬৫ (১৯৩৮) ট্রেন্ডস ইন নিউজপেপার কনটেন্ট (১৯৪২), দি অ্যানালস অব দি আমেরিকান একাডেমি অব পলিটিক্যাল অ্যান্ড সোশ্যাল সায়েন্স: ৬০-৬৫। in JSTOR ফেসেশাস নিউজ রাইটিং, ১৮৩৩-১৮৮৩ (১৯৪২), মিসিসিপি ভ্যালি হিস্ট্রিক্যাল রিভিউ: ৩৫-৫৪। in JSTOR জেফারসন অ্যান্ড দ্য প্রেস (লুইসিয়ানা স্টেট ইউনিভার্সিটি প্রেস, ১৯৪৩) দ্য নিউজপেপার কভারেজ অব লেক্সিংটন অ্যান্ড কনকর্ড (১৯৪৪), নিউ ইংল্যান্ড কোয়াটার্লি: ৪৮৯-৫০৫। in JSTOR নিউজপেপার্স ইন প্রেসিডেন্সিয়াল ক্যাম্পেইনস (১৯৪৪), পাবলিক অপিনিয়ন কোয়াটার্লি: ৩৪৮-৩৬৭। Online গোল্ডেন মাল্টিটিউডস: দ্য স্টোরি অব বেস্ট সেলার্স ইন দ্য ইউনাইটেড স্টেটস, ১৯৪৭। দ্য নিউজ ইন আমেরিকা (হার্ভার্ড ইউনিভার্সিটি প্রেস, ১৯৫২) আ হিস্ট্রি অব আমেরিকান ম্যাগাজিন্‌স: ১৮৮৫-১৯০৫ ৪র্থ খণ্ড (বেকনাপ প্রেস অব হার্ভার্ড ইউনিভার্সিটি প্রেস, ১৯৫৭) দি ওল্ড প্রিন্টিং অফিস (জন ডিপলের সাথে যৌথভাবে, ১৯৬২) আমেরিকান জার্নালিজম, আ হিস্ট্রি, ১৬৯০-১৯৬০ (১৯৬২) "Papers of Frank Luther Mott"। University of Iowa Libraries Manuscript Register (ইংরেজি ভাষায়)। University of Iowa Libraries। সংগ্রহের তারিখ ৭ অক্টোবর ২০১৭।
খালিদ হোসেন

খালিদ হোসেন (৪ ডিসেম্বর ১৯৩৫ - ২২ মে ২০১৯) ছিলেন একজন বাঙালি নজরুলগীতি শিল্পী এবং নজরুল গবেষক। তিনি নজরুলের ইসলামী গান গাওয়ার জন্য সুপ্রসিদ্ধ। তার ছয়টি নজরুলগীতির অ্যালবাম এবং ১২টি ইসলামী গানের অ্যালবাম প্রকাশিত হয়েছে। সঙ্গীতের অবদানের জন্য ২০০০ সালে তিনি বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন। খালিদ হোসেন ১৯৩৫ সালের ৪ ডিসেম্বর তৎকালীন ব্রিটিশ ভারতের (বর্তমান ভারত) পশ্চিমবঙ্গের নদিয়া জেলার কৃষ্ণনগরে জন্মগ্রহণ করেন। দেশ বিভাগের পর তিনি পরিবারের সাথে কুষ্টিয়ার কোর্টপাড়ায় চলে আসেন। ১৯৬৪ সাল থেকে তিনি স্থায়ীভাবে ঢাকায় বসবাস শুরু করেন। হোসেন সঙ্গীত প্রশিক্ষক ও নিরীক্ষক হিসেবে বাংলাদেশের বিভিন্ন বিশ্ববিদ্যালয়ে, জাতীয় বিশ্ববিদ্যালয়, ঢাকা বিশ্ববিদ্যালয়, রাজশাহী বিশ্ববিদ্যালয়, জাতীয় কবি কাজী নজরুল ইসলাম বিশ্ববিদ্যালয় ও দেশের সকল মাধ্যমিক ও উচ্চ মাধ্যমিক শিক্ষা বোর্ড ও বাংলাদেশ পাঠ্যপুস্তক বোর্ড দায়িত্ব পালন করেছেন। এছাড়া তিনি নজরুল ইনস্টিটিউটে নজরুলগীতির আদি সুরভিত্তিক নজরুল স্বরলিপি প্রমাণীকরণ পরিষদের সদস্য। হোসেনের ছয়টি নজরুলগীতির অ্যালবাম প্রকাশিত হয়েছে। তার সর্বশেষ নজরুলগীতির অ্যালবাম হল শাওনো রাতে যদি। এছাড়া তার ১২টি ইসলামী গানের অ্যালবামও প্রকাশিত হয়েছে। তার একমাত্র আধুনিক গানের অ্যালবাম চম্পা নদীর তীরে। নজরুলগীতিতে অনবদ্য অবদানের জন্য ২০০০ সালে বাংলাদেশ সরকারের কাছ থেকে একুশে পদক পান। এছাড়াও, তিনি নজরুল একাডেমি পদক, শিল্পকলা একাডেমি পদক, কলকাতা থেকে চুরুলিয়া পদকসহ বহু সম্মাননা লাভ করেছেন। খালিদ হোসেন ২০১৯ সালের ২২ মে ঢাকার জাতীয় হৃদরোগ ইনস্টিটিউট ও হাসপাতালে করোনারি কেয়ার ইউনিটে (সিসিইউ) মৃত্যুবরণ করেন। "Ascertaining the cultural identity of Bengali Muslims"। দ্য ডেইলি স্টার (ইংরেজি ভাষায়)। ২৭ আগস্ট ২০১১। সংগ্রহের তারিখ ১৯ আগস্ট ২০১৭।  "সংগীতশিল্পী খালিদ হোসেন আর নেই"। প্রথম আলো। ২২ মে ২০১৯। সংগ্রহের তারিখ ২২ মে ২০১৯।  "শিল্পী-গবেষক খালিদ হোসেন 'গুরুতর অসুস্থ'"। বিডিনিউজ টোয়েন্টিফোর ডটকম। ৬ জুলাই ২০১৭। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।  "খালিদ হোসেনের নজরুল সঙ্গীত অ্যালবাম"। বাংলানিউজটোয়েন্টিফোর.কম। ২৯ মে ২০১১। সংগ্রহের তারিখ ১৯ আগস্ট ২০১৭।  "Singer, Nazrul researcher Khalid Hossain 'critically ill'"। বিডিনিউজ টোয়েন্টিফোর ডটকম (ইংরেজি ভাষায়)। ৬ জুলাই ২০১৭। সংগ্রহের তারিখ ১৯ আগস্ট ২০১৭।
রায়গঞ্জ বিশ্ববিদ্যালয়

রায়গঞ্জ বিশ্ববিদ্যালয় উত্তর দিনাজপুর জেলার রায়গঞ্জের একটি বিশ্ববিদ্যালয়। এটি কলা, বাণিজ্য এবং বিজ্ঞান বিভাগে স্নাতক এবং স্নাতকোত্তর পাঠদান করে। রায়গঞ্জ কলেজটি ২০১৫ সালের আগস্টে একটি বিশ্ববিদ্যালয় হয়ে ওঠে। বিশ্ববিদ্যালয়টি মোট ৪ একর জমির উপর গড়ে এঠেছে। এর আগে এটি একটি বিশ্ববিদ্যালয়ের অন্তর্গত কলেজ ছিল, যা উত্তরবঙ্গ বিশ্ববিদ্যালয় কর্তৃক অনুমোদিত ছিল। বিশ্ববিদ্যালয়টি পিএইচডি বিষয়ে শিক্ষা দান করে মানবিক বিষয়ক- এবং বিজ্ঞান ভিত্তিক বিষয়ে।অধ্যাপক জ‍্যোৎস্নাকুমার মণ্ডল বিশ্ববিদ্যালয়ের উপাচার্য, ডঃ দুর্লভ সরকার রেজিস্ট্রার এবং ডঃ শুভময় ভৌমিক কার্যকরী নিয়ন্ত্রক।বিশ্ববিদ্যালয়ের পূর্ণ ঠিকানা: রাইগঞ্জ বিশ্ববিদ্যালয়, কলেজপাড়া, ডাকঘর: রায়গঞ্জ - ৭৩৩ ১৩৪, জেলা: উত্তর দিনাজপুর, পশ্চিমবঙ্গ, ভারত।বিশ্ববিদ্যালয়টি বিশ্ববিদ্যালয় অনুদান কমিশন (ইউজিসি) দ্বারা স্বীকৃত। বিশ্ববিদ্যালয়টি বর্তমানে ওয়াই ফাই পরিসেবা চালু রয়েছে ।এটি পশ্চিমবঙ্গের মধ্যে দ্বিতীয়তম ওয়াই ফাই আয়তাধীন বিশ্ববিদ্যালয়। ২০১৪-এর পশ্চিমবঙ্গ আইন XXVI এবং রায়গঞ্জ বিশ্ববিদ্যালয় আইন, ২০১৪ পশ্চিমবঙ্গ আইনসভা দ্বারা গৃহীত হয়। ২১ জানুয়ারি ২০১৫ সালে রাজ্যপালের সম্মতিতে আইনটি কলকাতা গেজেটে প্রথম প্রকাশিত হয়। আইনটিতে উল্লেখ করা হয় “বিদ্যমান রায়গঞ্জ কলেজ বাতিল করে কলেজের জমি ও সম্পত্তি নিয়ে উত্তর দিনাজপুর জেলাতে রায়গঞ্জ বিশ্ববিদ্যালয় গঠন সমীচীন হবে এবং এটি বিশ্ববিদ্যালয়কে মানবিকতা, সামাজিক ও সাধারণ বিজ্ঞান'সহ শিক্ষার বিভিন্ন শাখায় এবং পড়াশোনা কোর্সে প্রশিক্ষণ, প্রশিক্ষণ ও গবেষণা কেন্দ্র হিসাবে দক্ষতার সাথে কাজ করতে সক্ষম করবে, সঙ্গে জ্ঞান ও শিক্ষার অগ্রগতির প্রচার এবং উচ্চতর শিক্ষার প্রয়োজনীয়তা মেটাতে এবং বিষয়গুলিতে গবেষণার জন্য এবং সমাজ ও জাতির সেবা করার জন্য উচ্চশিক্ষা প্রসারিত করবে”। রায়গঞ্জ পলিটেকনিক "Colleges under University of North Bengal"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।  "সংরক্ষণাগারভুক্ত অনুলিপি"। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।  "রায়গঞ্জ বিশ্ববিদ্যালয়ে ফ্রি ওয়াইফাই"। আজকাল। ২০ আগস্ট ২০১৭। [স্থায়ীভাবে অকার্যকর সংযোগ] "West Bengal Act XXVI of Z0l4 THE RAIGANJ UNIVERSITY ACT,2OI4," (পিডিএফ)। সংগ্রহের তারিখ ১১ অগাস্ট ২০২০।
গ্লিজে ৫৮১

গ্লিজে ৫৮১ তুলা তারামণ্ডলে অবস্থিত একটি লাল বামন তারা। এই তারাকে প্রদক্ষিণরত তিনটি গ্রহের সন্ধান পাওয়া গেছে। এর মধ্যে একটি গ্লিজে ৫৮১ সি। এই গ্রহটিতে প্রাণ বিকাশের উপযোগী পরিবেশ রয়েছে বলে বিজ্ঞানীরা ধারণা করছেন। গ্লিজে ৫৮১ বি গ্লিজে ৫৮১ সি গ্লিজে ৫৮১ ডি গ্লিজে ৫৮১ ই
রায়গঞ্জ পলিটেকনিক

রায়গঞ্জ পলিটেকনিক হল ১৯৯৬ সালে প্রতিষ্ঠিত , পশ্চিমবঙ্গের উত্তর দিনাজপুর জেলার রায়গঞ্জের একটি সরকারি পলিটেকনিক কলেজ। এই পলিটেকনিক পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং এআইসিটিই (AICTE) নিউ দিল্লি দ্বারা স্বীকৃত। এই পলিটেকনিক কলেজটি অটোমোবাইল, মেকানিক্যাল এবং সিভিল ইঞ্জিনিয়ারিং ডিপ্লোমা কোর্স প্রদান করে। "Affiliated Polytechnic with the West Bengal State Council of Technical Education"। ২৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৭।
হাসান সোহরাওয়ার্দী

স্যার হাসান সোহরাওয়ার্দী (১৮৮৪ – ১৮ সেপ্টেম্বর ১৯৪৬) হলেন একজন ব্রিটিশ-ভারতীয়-বাঙালি [তথ্যসূত্র প্রয়োজন] চিকিৎসক, সেনাকর্মকর্তা, রাজনীতিজ্ঞ ও শিক্ষাবিদ। তিনি নাইট উপাধি প্রাপ্ত হয়েছিলেন। তিনি ওবায়দুল্লাহ আল-ওবায়দী সোহরাওয়ার্দীর পুত্র। তিনি সৈয়দ মোহাম্মদ আযাদের কন্যা এবং নওয়াব আব্দুল লতিফের দৌহিত্রী সাহেবজাদী শাহবানু বেগমের সাথে বিবাহ বন্ধনে আবদ্ধ হন। তাদের এক পুত্র হাসান মাসুদ সোহরাওয়ার্দী (১৯০৩–১৯৬৩) ও এক কন্যা শায়েস্তা সোহরাওয়ার্দী ইকরামুল্লাহ। তিনি সালমা সোবহান, নাজ ইকরামুল্লাহ এবং জর্ডানের রাজকুমারী সারভাথ এর মাতামহ। শেরে বাংলা এ কে ফজলুল হক তার ভায়রা ভাই এবং হোসেন শহীদ সোহরাওয়ার্দী তার ভাগ্নে। ১৯৪৫ সালে তিনি কলকাতা বিশ্ববিদ্যালয়ের ইসলামের ইতিহাস ও সংস্কৃতি'র অধ্যাপক নিযুক্ত হন। স্যার সোহরাওয়ার্দী কলকাতা বিশ্ববিদ্যালয়ের প্রথম মুসলিম উপাচার্য ছিলেন। একাধারে তিনি ছিলেন সাইমন কমিশনের পরামর্শ দাতা ও বেঙ্গল আইনসভার সদস্য। ১৯২৩ থেকে ১৯২৫ সাল পর্যন্ত তিনি এখানকার উপ সভাপতি পদ অলংকৃত করেন। ভারতীয় পূর্ব রেল এর প্রধান স্বাস্থ্য আধিকারিক ছিলেন। রেলওয়ে স্বাস্থ্য ও এম্বুলেন্স পরিষেবা চালু করেন। ইংল্যান্ডে ইস্ট লন্ডন মসজিদ তৈরীর ক্ষেত্রে গুরুত্বপূর্ণ ভূমিকা রেখেছিলেন তিনি। কলিকাতা বিশ্ববিদ্যালয়ের উপাচার্য ও কলকাতা মেডিক্যাল কলেজ ও হাসপাতালের নিয়ামক থাকাকালীন তিনি বিশ্ববিদ্যালয়ের সমাবর্তন উৎসবে বাংলার গভর্নর স্যার স্ট্যানলি জ্যাকসনকে বিপ্লবী বীণা দাসের গুলির হাত থেকে বাঁচান ১৯৩২ সালের ৬ ফেব্রুয়ারি। এই সাহসিকতাপূর্ণ কাজের পুরষ্কারস্বরূপ তাকে ১৯৩২ সালের ১৭ ফেব্রুয়ারি নাইট উপাধি প্রদান করা হয়। সোহরাওয়ার্দীকে ১৯২৭ সালে জন্মদিনের সম্মাননা তালিকাতে ওবিই নিযুক্ত করা হয়, কাইজার-ই-হিন্দ পদক, ১৯৩০ সালে একই সম্মাননা তালিকায় প্রথম শ্রেণী। ১৯৩২ সালের জানুয়ারীতে সেন্ট জন এর সম্মানসূচক আদেশের (ওএসটিজে) একজন সহযোগী কর্মকর্তা নিযুক্ত হন, এবং জানুয়ারীর ১৯৩৭-এ সহযোগী কমান্ডার পদে পদোন্নতি হয়েছিলেন স্যার সোহরাওয়ার্দি। কলকাতা শহরে তার স্মৃতিতে সোহরাওয়ার্দি এভিনিউ নামে একটি রাস্তার নামকরণ হয় ১৯৩৩ সালে তার জীবদ্দশায়। ১৯৪৬ সালের ১৮ সেপ্টেম্বর স্যার হাসান সোহরাওয়ার্দী মারা যান। Rehman Sobhan। "Untranquil Recollections: The Years of Fulfilment"। সংগ্রহের তারিখ ২৭ আগস্ট ২০১৭।  "শতবর্ষে কলকাতা বিশ্ববিদ্যালয়েই স্নাতক হবেন বীণা"। আনন্দবাজার পত্রিকা। সংগ্রহের তারিখ ২৭ আগস্ট ২০১৭।  "Swarajya magazine and Jaideep Mazumdar spread falsehood about Suhrawardy Avenue in Kolkata"। altnews.in। ১১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৭ আগস্ট ২০১৭।  London Gazette, 2 June 1927 London Gazette, 3 June 1930 London Gazette, 12 April 1932 London Gazette, 1 January 1932 London Gazette, 1 January 1937 "The London Gazette"। thegazette.co.uk। লন্ডন গেজেট। সংগ্রহের তারিখ ২৭ আগস্ট ২০১৭।
গঙ্গারামপুর গভর্নমেন্ট পলিটেকনিক

গঙ্গারামপুর সরকারী পলিটেকনিক একটি সরকারি পলিটেকনিক কলেজ , যা পশ্চিমবঙ্গের দক্ষিণ দিনাজপুর জেলার গঙ্গারামপুরের কদিঘাট এলাকায় অবস্থিত। কলেজটি ২০১৩ সালে প্রতিষ্ঠিত হয়। এই পলিটেকনিক কলেজটি পশ্চিমবঙ্গের টেকনিকাল শিক্ষা কাউন্সিলের সাথে যুক্ত, এবং টেকনিক্যাল এডুকেশনের জন্য অল ইন্ডিয়া কাউন্সিল কর্তৃক অনুমোদিত। এই পলিটেকনিক কলেজে মেকানিক্যাল এবং সিভিল ও সার্ভে ইঞ্জিনিয়ারিং ডিপ্লোমা কোর্স করে থাকে ছাত্র ছাত্রী। "Know Your College"। Government of India। ১৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।  "Affiliated Polytechnic with the West Bengal State Council of Technical Education"। West Bengal State Council of Technical Education। ২৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।  উদ্ধৃতি ত্রুটি: "গুরুত্বপূর্ণ তথ্য" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="গুরুত্বপূর্ণ তথ্য"/> ট্যাগ পাওয়া যায়নি
পশ্চিমবঙ্গ রাষ্ট্রীয় কারিগরী পরিষদ

পশ্চিমবঙ্গের রাষ্ট্রীয় কারিগরী পরিষদ-এর কাউন্সিল (ডব্লিউবিএসসিটিই) হল কারিগরি শিক্ষা ও প্রশিক্ষণ বিভাগ (পশ্চিমবঙ্গ), কারিগরি শিক্ষা ও প্রশিক্ষণ মন্ত্রণালয়ের অধীন প্রযুক্তিগত বিধিবিধানের জন্য একটি বিধিবদ্ধ সংস্থা এবং একটি রাজ্য স্তরের কাউন্সিল। ভারতের রাজ্য পশ্চিমবঙ্গের ৮৬ টি পলিটেকনিক ছাড়াও ত্রিপুরা রাজ্যের নরসিংদলে অবস্থিত পলিটেকনিক ইনস্টিটিউট, পশ্চিমবঙ্গের টেকনিকাল শিক্ষা কাউন্সিলের সাথে যুক্ত।পশ্চিমবঙ্গ রাষ্ট্রীয় কারিগরী পরিষদকে শিক্ষা ও প্রশিক্ষণ তত্ত্বাবধানে বিভিন্ন কোর্স প্রদানের জন্য বিভিন্ন কেন্দ্র ও অধিভুক্ত প্রতিষ্ঠানসমূহ স্বল্পমেয়াদী পেশাগত প্রশিক্ষণ কর্মসূচি পরিচালনা করার দায়িত্ব কাউন্সিলকে প্রদান করা হয়েছে।পলিটেকনিক ৩ বছরের ইঞ্জিনিয়ারিং / টেকনোলজি ডিপ্লোমা কোর্স (ফার্মেসি - ২ বছর এবং সামুদ্রিক প্রকৌশল - ৪ বছর) ।৩ বছরের ডিপ্লোমা কোর্সের পাশাপাশি ১ বছর ৬ মাসের পোস্ট ডিপ্লোমা কোর্স এবং ৪ বছরের পার্ট টাইম সান্ধ্য ডিপ্লোমা কোর্স প্রদান করে। সব পলিটেকনিকের ভর্তি পরীক্ষা জয়েন্ট এন্ট্রান্স পরীক্ষার মাধ্যমে পরিচালিত হয়। এআইসিটিই (AICTE) ভারত সরকার শিক্ষা মন্ত্রণালয়ের একটি উপদেষ্টা সংস্থা হিসাবে, শুরু হয়েছিল।সংসদ আইন দ্বারা, ১৯৮৭ সালে এআইসিটিই একটি বিধিবদ্ধ সংস্থায় পরিণত হয়। সংবিধিবদ্ধ পরিষদ সমস্ত রাজ্যকে কারিগরি শিক্ষার রাজ্য পরিষদের স্বায়ত্তশাসন প্রদানের উপদেশ দেয়।উক্ত নির্দেশনার ভিত্তিতে, যাদবপুর বিশ্ববিদ্যালয়ের তৎকালীন উপাচার্য অধ্যাপক শংকর সেনের সভাপতিত্বে একটি কমিটি গঠন করা হয়, যা প্রযুক্তিগত শিক্ষার জন্য একটি বিধিবদ্ধ পরিষদ স্থাপনের পদ্ধতি সুপারিশ করবে। প্রস্তাবনা পরীক্ষা করার পর, কারিগরী শিক্ষা ও প্রশিক্ষণ বিভাগে সরকার আইনশৃঙ্খলা রক্ষাকারী পরিষদের একটি বিধিবদ্ধ পরিষদ স্থাপনের আগে একটি বিল পেশ করে।পশ্চিমবঙ্গের টেকনিক্যাল শিক্ষা কাউন্সিল ১৯৯৫ সালের পশ্চিমবঙ্গ আইন XXI এর অধীনে একটি বিধিবদ্ধ সংস্থা হয়ে ওঠে। পরিষদ ১২ জুন ১৯৯৬ তারিখে গেজেট বিজ্ঞপ্তির পর একটি বিধিবদ্ধ সংস্থা হিসাবে তার কার্যক্রম শুরু করে। পরিষদের নেতৃত্বে রয়েছেন, টেকনিক্যাল শিক্ষা ও ট্রেনিং ডিপার্টমেন্ট প্রাক্তন অফিসার চেয়ারম্যান। পরিষদ অন্যান্য সদস্যগণ বিভিন্ন বিশ্ববিদ্যালয়ের প্রতিনিধি, যেমন- ইনস্টিটিউশন অফ ইঞ্জিনিয়ার্স, ইন্ডিয়ান সোসাইটি ফর টেকনিক্যাল এডুকেশন, ফার্মেসি কাউন্সিল অব ইন্ডিয়া, টেকনিকাল শিক্ষা, শিল্প, শিক্ষক, ছাত্র, অর্থ বিভাগ, কারিগরি শিক্ষা ও প্রশিক্ষণ, স্কুল শিক্ষা এবং আইন পরিষদ। পরিষদের চেয়ারম্যানের ব্যবস্থাপক সুব্রত ব্যানার্জি। "West Bengal State Council of Technical & Vocational Education and Skill Development"। webscte.co.in।  "WBSCTE: West Bengal Techniccal And Vocational Theoretical Exam Postponed"। NDTV।  "West Bengal State Council of Technical Education has announced exam dates for JEXPO"। indiatoday। ৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।  অফিসিয়াল ওয়েবসাইট
১৯৪৬-এর নানকাই ভূমিকম্প

১৯৪৬ নানকাই ভূমিকম্প (昭和南海地震 শোওয়া নানকাই জিসিন) জাপানের নানকাইদোতে হওয়া একটি বড় ধরনের ভূমিকম্প ছিল। এটি ২১ ডিসেম্বর, ১৯৪৬ সালে, ০৪:১৯ জেএসটি সময়ে ঘটেছিল। (২০ ডিসেম্বর, ১৯:১৯ ইউটিসি) ভূমিকম্পের সময় ভূমিকম্পটি ৮.১ ও ৮.৪ এর মাত্রা স্কেলে পরিমাপা করা হয়, এবং এটি অনুভূত হয় উত্তর হংসহু থেকে কিউশু পর্যন্ত। ১৯৪৪ সালে টনানকাই ভূমিকম্পের পর এটি প্রায় দুই বছর পর ঘটে ছিল। নানকাইদো খাদ একটি ধ্বংসাত্মক প্লেট সীমানা যেখানে ফিলিপাইনের সাগরীয় প্লেট ইউরেশীয় প্লেটের তলদেশে রয়েছে। সপ্তম শতাব্দী থেকে বৃহত্তর ভূমিকম্পটি এই জমিতে রেকর্ড করা হয়েছে, যার পুনরাবৃত্তির সময় ১০০ থেকে ২০০ বছর। ১৯৪৬ সালের নানকাইদো ভূমিকম্পটি তার ভূতাত্ত্বিক দৃষ্টিকোণ থেকে অস্বাভাবিক ছিল। দীর্ঘ সময়ের ভূতাত্ত্বিক তথ্য থেকে একটি ফাটল অঞ্চল পাওয়া যায় যার আকারের তুলনায় দ্বিগুণ বড় ছিল বলে অনুমান করা হয়েছিল।এই ভূমিকম্প অঞ্চলের কেন্দ্রে, বিজ্ঞানীরা গভীর ভাবে মহাসাগরের নিচে সিসমোগ্রাফ ব্যবহার করে যাতে সামুদ্রিক পর্বত শনাক্ত করা যায় যা হবে ১৩ কিলোমিটার (৮ মাইল) পুরু ৫০ কিলোমিটার (৩১ মাইল) বিস্তৃত এবং ১০ কিলোমিটার (৬ মাইল) গভীর। বিজ্ঞানীরা প্রস্তাব করেন যে এই সামুদ্রিক পর্বত একটি ফাটল বিপর্যয়ে বাধা হিসাবে কাজ করবে। ভূমিকম্পটি ব্যাপক ক্ষয়ক্ষতি করে। দক্ষিণ হংসহুতে ৩৬ হাজার বাড়ি ধ্বংস করে। ভূমিকম্পটি একটি সুনামি সৃষ্টি করে যার ফলে আরো ২১০০ ঘরবাড়ি ৫–৬-মিটার (১৬–২০-ফুট) ঢেউয়ে ধ্বংস হয়। "The 1946 Nankaido earthquake"। USGS। ১৩ মার্চ ২০০৮। ১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৯।  "Earthquakes and their locations"। National Geophysical Data Center। সংগ্রহের তারিখ ২০০৮-০৬-২৯।  "Subducted Seamount Imaged in the Rupture Zone of the 1946 Nankaido Earthquake" (ইংরেজি ভাষায়)।
ত্রিপুরা ইনস্টিটিউট অফ টেকনোলজি

ত্রিপুরা ইনস্টিটিউট অফ টেকনোলজি ভারতের ত্রিপুরা রাজ্যের পশ্চিম ত্রিপুরা জেলার নরসিংদরে অবস্থিত। প্রতিষ্ঠানটি আগরতলা শহর থেকে ১২ কিলোমিটার এবং আগরতলা বিমানবন্দর থেকে ১ কিমি দূরত্বে অবস্থিত।পূর্বে পলিটেকনিক ইনস্টিটিউট হিসাবে পরিচিত, ত্রিপুরা ইনস্টিটিউট অব টেকনোলজিকে বর্তমানে বিই কলেজ (ইঞ্জিনিয়ারিং কলেজ) উন্নিত করা হয়েছে।এই প্রতিষ্ঠানটি প্রকৌশল ও প্রযুক্তি উভয় ডিপ্লোমা এবং ডিগ্রী কোর্স সুবিধা প্রদান করা হয়।ইনস্টিটিউটের ক্লাস কক্ষ, ট্যুরিজম হল, ল্যাবরেটরিজ, ওয়ার্কশপ, এলআরইউসি, লাইব্রেরি, সম্মেলন হল, ল্যানের সাথে কম্পিউটিং সুবিধা এবং অডিটোরিয়াম রয়েছে।অতিরিক্ত একাডেমিক এবং প্রশাসনিক ভবন ক্যাম্পাসের পাশে অবস্থিত। ইঞ্জিনিয়ারিং অ্যান্ড টেকনোলজিতে এআইসিটিএ অনুমোদিত ডিপ্লোমা এবং ডিগ্রি (বি.ই.) প্রোগ্রাম প্রদানের জন্য ত্রিপুরার সরকার উচ্চ শিক্ষা অধিদপ্তরের অধীনে টিআইটি হল একটি সহ-শিক্ষাগত সরকারি প্রতিষ্ঠান। পাঠ্যক্রম এবং মূল্যায়ন ব্যবস্থা অংশীদারদের চাহিদার এবং চাহিদা পূরণের জন্য ত্রিপুরার বিশ্ববিদ্যালয় (একটি কেন্দ্রীয় বিশ্ববিদ্যালয়) প্রয়োজনীয়তার সাথে সামঞ্জস্যপূর্ণ। পশ্চিমবঙ্গ রাষ্ট্রীয় কারিগরী পরিষদ সাথে সংশ্লিষ্ট সিভিল ইনস্টিটিউটের সাথে ইনস্টিটিউট (পূর্বের পলিটেকনিক ইন্সটিটিউট, নরসিংদ) ১৯৫৮ সালে সিভিল, বৈদ্যুতিক ও মেকানিক্যাল ইঞ্জিনিয়ারিং বিভাগের শাখা চালু করে।১৯৯৫ সালে ইলেকট্রনিক্স ও টেলিকমিউনিকেশন ইঞ্জিনিয়ারিং কোর্স শুরু হয়। মানব সম্পদ ও বিশ্বব্যাংক মন্ত্রণালয় শুরু করেছে ২০০১ থেকে ২০০৭ সাল পর্যন্ত ছাত্রছাত্রী বৃদ্ধি এবং গুণগত উন্নতির জন্য টেক.ইড-৩ প্রকল্প। এই প্রকল্পটি কম্পিউটার বিজ্ঞান ও প্রযুক্তি, খাদ্য প্রক্রিয়াকরণ প্রযুক্তি, অটোমোবাইল ইঞ্জিনিয়ারিং, অভ্যন্তরীণ অলঙ্করণ হস্তশিল্প এবং আসবাবপত্র ডিজাইনিং এবং আধুনিক অফিস অনুশীলন এবং নতুন শাখায় পরিণত হয়েছিল ম্যানেজমেন্ট। ইনস্টিটিউট ত্রিপুরা সরকার শিক্ষা (উচ্চতর) বিভাগ কর্তৃক পরিচালিত হয় এবং ত্রিপুরার বিশ্ববিদ্যালয় কর্তৃক অনুমোদিত। একাডেমিক সেশন ২০০৭-০৮ থেকে ডিগ্রী মডিউল প্রবর্তনের সাথে ডিগ্রি এবং ডিপ্লোমা উভয়ই একাডেমিক নিয়ন্ত্রণ ত্রিপুরা বিশ্ববিদ্যালয়ের অধীনে রয়েছে।পশ্চিমবঙ্গের টেকনিকাল শিক্ষা কাউন্সিলের অধীনে ইতিমধ্যে ডিপ্লোমা স্তরের ছাত্রদের ২০০৬-০৭ শিক্ষাবর্ষের স্বেচ্ছাসেবক সংস্থা ডব্লুবিএসসিটিই (WBSCTE)- র সাথে যুক্ত রয়েছে। ত্রিপুরা ইনস্টিটিউট অফ টেকনোলজি এর পাঠক্রম এবং অন্যান্য একাডেমিক নিয়ন্ত্রণ ডিপ্লোমা এবং ডিগ্রি উভয়ই জুন ২০০৭ থেকে ত্রিপুরা বিশ্ববিদ্যালয় নিয়ন্ত্রণাধীন। একাডেমিক কাউন্সিল অফ টেকনিক্যাল এডুকেশন (এআইসিটিইই) ২০১১ সালের একাডেমিক সেশনের পাঁচ ডিগ্রি কোর্স এবং আটটি ডিপ্লোমা কোর্স প্রদানের জন্য ইনস্টিটিউটকে অনুমোদন দিয়েছিল, ডিগ্রী মডিউল ১৮০ ছাত্র এবং ডিপ্লোমা মডিউল ২৪০ জন শিক্ষার্থী নিয়ে। টিআইটি তার নিজস্ব ক্যাম্পাসে আগরতলায় একটি উপশহর নরসিংদরে অবস্থিত। আগরতলা বিমানবন্দর থেকে ১ কিমি দূরে ক্যাম্পাস অবস্থিত। "Tripura Institute of Technology"। ২৭ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।
আতাহার আলী মল্লিক

শহীদ আতাহার আলী মল্লিক (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আতাহার আলী মল্লিকের জন্ম বরিশাল জেলার বাকেরগঞ্জ উপজেলার চরাদী ইউনিয়নের গোপালপুর গ্রামে। তার বাবার নাম কাঞ্চন আলী মল্লিক এবং মায়ের নাম জামিনা খাতুন। তার স্ত্রীর নাম ফাতেমা বেগম। তার দুই ছেলে এক মেয়ে। ১৯৭১ সালে আতাহার আলী মল্লিক কর্মরত ছিলেন চিলমারী বিওপিতে। মুক্তিযুদ্ধ শুরু হলে তিনি যুদ্ধে যোগ দেন। ২৮ মার্চ তারা সমবেত হন তিস্তা নদীর অপর পাড়ে। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ১১-০৬-২০১১"। ৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৭।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।